பகுப்பு:இர. வாசுதேவன் 2 சாமுவேல் (The Second Book of Samuel) அதிகாரங்கள் 15 முதல் 16 வரை அதிகாரம் 15 அப்சலோம் கலகம் செய்தல் 1 அதற்குப் பின்னர், அப்சலோம் தனக்கென ஒரு தேரையும் குதிரைகளையும் தனக்கு முன்பாக ஓட ஐம்பது ஆள்களையும் அமர்த்திக்கொண்டான். 2 அப்சலோம் அதிகாலையில் எழுந்து நகர வயலின் பாதை அருகே நிற்பான்; யாரேனும் தனக்கிருந்த வழக்கை முன்னிட்டு அரசரிடம் தீர்ப்புக் கேட்க வந்தால், அவனை அப்சலோம் தன்னிடம் அழைத்து, "நீ எந்நகரிலிருந்து வருகிறாய்?" என்று கேட்பான். அவன், "உம் அடியான் இந்த நகரிலிருந்தும் இஸ்ரயேலின் இந்தக் குலத்தினின்றும் வருகிறேன்" என்று பதில் சொல்லுவான். 3 அப்போது அப்சலோம், "உன் வழக்கு சரியானது, நியாயமானது. ஆனால், அரசரின் சார்பாக உன்னை விசாரிக்க எவரும் இல்லை.